Είδες ότι η αρχηγία μιας αίρεσης μπορεί να έχει σοβαρά πλεονεκτήματα.
Σεξ,
ναρκωτικά,
ακόμα και λίγο ροκ εντ ρολ.
Δυστυχώς όμως ο μήνας του μέλιτος δεν διαρκεί πάντα.
Όταν μπαίνεις σε μια αίρεση, είναι συναρπαστικά.
Όταν μπεις και όλα αρχίσουν να σταθεροποιούνται,
τότε ίσως αρχίσεις να λες "Κάτι δεν πάει καλά εδώ".
Όταν νιώθεις ότι η κατάσταση αρχίζει να αλλάζει,
υπάρχει ένας σίγουρος τρόπος να αλλάξεις το παιχνίδι.
Αύξησε το διακύβευμα.
Εκεί έρχεται η αποκάλυψη.
ΑΠΟΚΑΛΥΨΗ
Πολύ πιο εύκολα ελέγχεις τους άλλους όταν υπάρχει επικείμενος κίνδυνος.
Δεν θα σε αμφισβητήσουν όταν νομίζουν ότι ο κόσμος τελειώνει.
Ακούστε τον Μάρσαλ Απλγουάιτ, γνωστό στους ακολούθους του ως "Ντο".
Μαζί με τη σύντροφό του Μπόνι Νετλς, γνωστή ως "Τι"
κέρδισαν δεκαετίες αφοσίωσης υποσχόμενοι να οδηγήσουν
τα μέλη της Πύλης του Ουρανού μακριά από τον πλανήτη Γη
και προς μια αιώνια ζωή στις άκρες του γαλαξία.
ΠΡΟΤΕΚΤΟΡΑΤΟ ΑΝΥΨΩΣΗΣ
Τώρα είμαστε προγραμματισμένοι να δεχόμαστε εύκολα τον θάνατο,
αλλά υπάρχουν εναλλακτικές.
Μπείτε στο διαστημόπλοιό τους.
Ο Ντο θα αποκαλύψει πώς να μην ανησυχείτε για το τέλος του κόσμου
και να το κάνετε όπως εσείς θέλετε.
ΠΩΣ ΝΑ ΓΙΝΕΙΣ ΑΡΧΗΓΟΣ ΑΙΡΕΣΗΣ
4. ΥΠΟΣΧΕΣΟΥ ΑΙΩΝΙΟΤΗΤΑ ΜΑΡΣΑΛ ΑΠΛΓΟΥΑΪΤ
Ο Μάρσαλ Απλγουάιτ και η Μπόνι Νετλς,
πιο γνωστοί ως Τι και Ντο,
συνδύασαν τον χριστιανισμό, τον μυστικισμό της νέας εποχής
και μια υγιή δόση επιστημονικής φαντασίας
για να πείσουν τους οπαδούς να εγκαταλείψουν την κοινωνία
και να ετοιμαστούν για ένα διαστρικό ταξίδι προς την αιωνιότητα.
Έφτασαν σε σημείο να πείσουν τα μέλη
ότι δεν ήταν άνθρωποι.
Ότι κατάγονταν από εκείνον τον άλλο κόσμο.
Δεν συνέβη σε μια νύχτα.
Με την Πύλη του Ουρανού σκεφτόμαστε το τέλος τo '97
με τις μαζικές αυτοκτονίες,
αλλά ξεκίνησαν τη δεκαετία του '70. Έχουν ιστορία περίπου 20 ετών.
Ας πάμε ακόμα πιο πίσω.
ΓΕΓΟΝΟΣ 1. Ο ΜΑΡΣΑΛ ΧΕΡΦ ΑΠΛΓΟΥΑΪΤ ΜΕΓΑΛΩΣΕ ΣΤΗΝ ΕΚΚΛΗΣΙΑ
Ο Απλγουάιτ γεννήθηκε το 1932 στο Τέξας.
Ο πατέρας του ήταν επιτυχημένος πρεσβυτεριανός ιερέας.
Επικεντρώνονταν ιδιαίτερα στη σωτηρία, στη σωτηρία της ψυχής, σε όλα αυτά.
Ήθελε να γίνει σαν τον πατέρα του,
να ζήσει μια ζωή με νόημα, ήθελε να δει νόημα στη ζωή του.
Αρχικά νόμιζε ότι αυτό το νόημα ήταν στο μουσικό θέατρο.
Ήταν καλλιτέχνης,
ήταν δάσκαλος μουσικής.
Ήταν πολύ όμορφος.
Είχε υπέροχα μαλλιά και μπλε μάτια.
Όπως αποδείχτηκε ήταν προορισμένος για μεγαλύτερες αναζητήσεις.
Στις αρχές της δεκαετίας του '70
άρχισε να βιώνει μια σειρά από ανησυχητικές
θρησκευτικές πνευματικές εμπειρίες.
Νόμιζε ότι άκουγε φωνές, νόμιζε ότι αισθανόταν κάποια κλίση.
Είχε την αίσθηση ότι έπρεπε να κάνει κάτι,
ότι ο σκοπός του δεν ήταν απλώς να διδάσκει μουσική στο Τέξας.
ΓΕΓΟΝΟΣ 2. Ο ΑΠΛΓΟΥΑΪΤ ΒΡΗΚΕ ΤΗΝ ΚΛΙΣΗ ΤΟΥ ΟΤΑΝ ΓΝΩΡΙΣΕ ΤΗ ΝΕΤΛΣ ΤΟ 1972
Η Μπόνι ήταν σκληροπυρηνική της νέας εποχής.
Ασχολούνταν ήδη
με τις πνευματιστικές συγκεντρώσεις και τους αστρολογικούς χάρτες.
Διάβασε τον χάρτη του.
Αποφάσισε ότι η μοίρα του Χερφ ήταν συνυφασμένη με τη δική της.
Από την αρχή, πίστευαν ότι προορίζονταν
να δημιουργήσουν κάτι νέο, ριζοσπαστικό.
ΓΕΓΟΝΟΣ 3. Ο ΑΠΛΓΟΥΑΪΤ ΚΑΙ Η ΝΕΤΛΣ ΞΕΚΙΝΟΥΝ ΕΝΑ ΠΝΕΥΜΑΤΙΚΟ ΤΑΞΙΔΙ
Γύρισαν τη χώρα προσπαθώντας να καταλάβουν
ποιο ήταν το νόημα της ζωής, ποιος ήταν ο σκοπός τους στη ζωή.
Ανακάλυψαν ότι μοιράζονται το πεπρωμένο
να βιώσουν το τέλος του κόσμου όπως περιγράφεται στη Βίβλο.
Αλλά αντί να σώσει ο Ιησούς τους ενάρετους,
ο Μάρσαλ και η Μπόνι οραματίστηκαν μια άλλη μορφή σωτηρίας.
Πίστευαν ότι η σωτηρία είναι σε ένα ΑΤΙΑ.
Οι εκλεκτοί θα ανυψώνονταν και θα πήγαιναν κυριολεκτικά στους ουρανούς,
στο διάστημα,
ενώ οι υπόλοιποι θα μέναμε να ανακυκλωθούμε,
για να καταστραφεί ο πλανήτης.
Όταν ανακαλύπτεις μια τόσο ισχυρή αλήθεια,
δεν την κρατάς για τον εαυτό σου.
Είχαν μια αίσθηση προσωπικού πεπρωμένου και οράματος να ολοκληρώσουν την αποστολή.
"Έχουμε το κλειδί".
Ωραία η αυτοπεποίθηση,
αλλά πώς πείθεις ότι είσαι αληθινός;
ΤΑΚΤΙΚΗ ΕΔΡΑΙΩΣΕ ΑΞΙΟΠΙΣΤΙΑ
Όταν είσαι οραματιστής, βλέπεις όσα άλλοι δεν βλέπουν.
Δέξου αυτό το χάρισμα.
Οι αρχηγοί των αιρέσεων λένε
"Εγώ, εμείς, είμαστε οι προφήτες. Εμείς ξέρουμε την αλήθεια".
Είναι δύσκολο ο απλός θνητός να κατανοήσει το σχέδιο του Θεού,
ο αρχηγός της αίρεσης όμως το κατανοεί.
Όλοι οι άλλοι είναι στο σκοτάδι.
Από εσένα εξαρτάται να φωτίσεις το σκοτάδι,
κι αυτό ακριβώς η Μπόνι κι ο Μάρσαλ,
η Τι κι ο Ντο, ξεκίνησαν να κάνουν.
Έχουμε την πιο ισχυρή αλήθεια
που μπορεί να μεταφερθεί σε κάθε μυαλό.
1974 23 ΧΡΟΝΙΑ ΠΡΙΝ ΤΙΣ ΑΥΤΟΚΤΟΝΙΕΣ
Όταν το δίδυμο ξεκίνησε,
οι διαγαλακτικές προβλέψεις θα ήταν δόλωμα για λάτρεις
της επιστημονικής φαντασίας.
Τη δεκαετία του '70
πολλοί ενδιαφέρονταν για τα ΑΤΙΑ, την ουφολογία, τις θεάσεις,
υπήρχαν ερωτήσεις για συντριβές ιπτάμενων δίσκων.
Υπήρχαν πραγματικοί επιστήμονες, κυβερνητικοί,
στρατιωτικοί ηγέτες που πίστευαν ότι τα ΑΤΙΑ υπάρχουν.
Όμως, τον πρώτο χρόνο,
οι προσπάθειες στρατολόγησης του Ντο και της Τι έφεραν
έναν ακόλουθο.
ΘΕΛΩ ΝΑ ΓΡΑΦΤΩ!
Αλλά αν δεν πιάσει αρχικά η αλήθεια σου,
ίσως πρέπει να γίνει πιο φλασάτη.
Την άνοιξη του 1975,
η Τι κι ο Ντο φτάνουν στο Σαν Φερνάντο Βάλεϊ
για να μιλήσουν σε μια ομάδα θαυμαστών της νέας εποχής.
Πάνω από 80 άτομα συμμετέχουν στη συνάντηση.
Οι δυο τους όμως δεν κάνουν μεγάλη εντύπωση,
μέχρι που ο Ντο μοιράζεται την πρόσφατη αποκάλυψή του.
Για την ακρίβεια,
ο Ντο δεν είναι ο Μάρσαλ Χερφ Απλγουάιτ,
είναι ένας εξωγήινος Επόμενου Επιπέδου από το διάστημα.
Το Επόμενο Επίπεδο είναι ουράνια διάσταση
που διοικείται από άκρως εξελιγμένα και αθάνατα εξωγήινα όντα.
Ακολουθώντας τις διδαχές της Τι και του Ντο,
ο καθένας μπορεί να φτάσει σ' αυτόν τον παράδεισο.
Μπορείς κι εσύ να γίνεις τελειοποιημένος εξωγήινος,
κι εσύ μπορείς να ανυψωθείς
μέσα σ' αυτό το ΑΤΙΑ και να σαλπάρεις στο διάστημα.
Δύσκολο να το χωνέψεις,
αλλά το κοινό πείθεται.
Μετά από προσπάθειες ενός χρόνου,
η πρόταση του Επόμενου Επιπέδου τούς βάζει στον χάρτη.
Από τους παρευρισκόμενους,
είκοσι, τριάντα, σαράντα άνθρωποι το πίστεψαν κι έγιναν μέλη.
Καθώς οι προσπάθειες στρατολόγησης του διαστημικού διδύμου συνεχίζονται,
βρίσκουν κι άλλους που ταυτίζονται με το μήνυμά τους,
όπως ο Σόγιερ,
που έμεινε με την ομάδα επί 18 χρόνια.
Αναζητούσα το νόημα.
Με ενδιέφερε να εξερευνήσω διαφορετικές ιδέες.
Δεν μου άρεσε πολύ η σκέψη ότι υπάρχει ένας δρόμος
μέχρι που έμαθα όσα έλεγαν η Τι κι ο Ντο.
Κι αυτό μου φάνηκε πολύ λογικό. Πίστευα όλα όσα έλεγαν.
Εκπλήσσεσαι; Δεν πρέπει.
Τα αιώνια μυστήρια του σύμπαντος είναι η αδυναμία του αρχηγού αίρεσης.
Έχει κάτι η ανθρώπινη φύση,
και θέλουμε να καταλαβαίνουμε τα ακατανόητα.
Θέλουμε να φτιάξουμε το παζλ.
Αυτό που τα ενώνει όλα
είναι η πίστη ότι ο αρχηγός ξέρει πιο πολλά από σένα,
ξέρει καλύτερα από σένα και μιλάει λογικά.
Η Τι κι ο Ντο είχαν πείσει ότι λένε την αλήθεια
και άρχισαν να φτιάχνουν την ομάδα τους.
Πριν όμως οι πιστοί σε ακολουθήσουν στον δρόμο προς τη σωτηρία,
πρέπει να ξέρεις ότι είναι έτοιμοι
και δεν θα κάνουν πολλές ερωτήσεις.
Φρόντισε να είναι όπως τους θες πριν τους βγάλεις στον κόσμο.
ΤΑΚΤΙΚΗ ΑΠΑΙΤΗΣΕ ΤΕΛΕΙΟΤΗΤΑ
Τίποτα δεν ανοίγει τον δρόμο προς την αιώνια ζωή όσο τα αυστηρά πρότυπα.
Το να απαιτείς αγνότητα από τους ακολούθους σου
είναι το απόλυτο εργαλείο ελέγχου, επειδή η αγνότητα είναι αδύνατη,
κι αυτό κάνει τα μέλη να νιώθουν συνεχώς ντροπή.
Ξέρουν ότι δεν είναι τέλειοι ακόμα, δεν έχουν φτάσει την τελειότητα.
Είναι ένας τρόπος να κρατάς τους ανθρώπους πιστούς στην ομάδα.
Γι' αυτό οι κορυφαίοι αρχηγοί αίρεσης έβαζαν ψηλά τον πήχη.
Ο Σουν Μιουνγκ Μουν ανάγκαζε τους νεόνυμφους σε τριήμερο τελετουργικό.
Έκαναν έρωτα σε διάφορες θέσεις
κάτω από το πορτρέτο του, ώστε να αναγεννηθούν χωρίς καμία αμαρτία.
Ο Σόκο Ασαχάρα διέταζε τους ακολούθους του
να καταπιούν γάζες ώστε να κάνουν εμετό
για να καθαρίσουν το πεπτικό τους σύστημα.
Ο γκουρού της διατροφολογίας Μάριο Πιανέσι τούς έβαζε να ακολουθούν αυστηρή
μακροβιοτική διατροφή που υποσχόταν να θεραπεύσει κάθε ασθένεια.
Η ομάδα τελικά διαλύθηκε
όταν οι ακόλουθοι άρχισαν να υποφέρουν από υποσιτισμό και άλλες ασθένειες.
Καθώς η Τι κι ο Ντο έχτιζαν την ομάδα τους,
είχαν ακόμα πιο υψηλούς στόχους στο μυαλό τους.
Θεώρησαν ότι εκπαιδεύονταν για το διάστημα,
με αυστηρούς κανόνες για το πώς να γυμνάζονται,
τι να τρώνε, τι όχι.
Όσοι έμεναν θα ζούσαν
όπως ζούσε το Επόμενο Επίπεδο.
Η μεταφορά που χρησιμοποιούσαν η Τι κι ο Ντο ήταν η πεταλούδα.
Αν θες να γίνεις πεταλούδα, πρέπει να εγκαταλείψεις τη ζωή ως κάμπια,
ως άνθρωπος.
Αφοσίωση στην οικογένεια, στους γονείς, στα αδέλφια, στα παιδιά σου.
Εγκατέλειπες την αφοσίωση στις απολαύσεις της ζωής.
Αν έλεγες "ναι" στην Πύλη του Ουρανού
ήταν σαν να έλεγες "όχι" σχεδόν σε οτιδήποτε άλλο,
όπως το αλκοόλ,
τα ναρκωτικά…
ΟΧΙ
…το πρόχειρο φαγητό, τα γένια,
τα κοσμήματα,
και ό,τι θεωρούνταν ψυχαγωγία.
Και όχι μόνο.
Οι ακόλουθοι άφηναν τα ΜΜΕ,
τις προσωπικές προτιμήσεις,
κάθε δουλειά που μπορούσε να παρέμβει στα καθήκοντα στην ομάδα.
Αλλά δεν άρεσε σε όλους
αυτό το νέο και βελτιωμένο στιλ ζωής.
Κάποιοι είπαν
"Εξελισσόμαστε πέρα από το ανθρώπινο επίπεδο,
αλλά ένα τσιγαριλίκι δεν θα βλάψει".
Όταν απαιτείς την τελειότητα,
δεν αφήνεις κανέναν να ξεφύγει.
Οπότε, η Τι και ο Ντο έσφιξαν ακόμα πιο πολύ τα λουριά.
1976 ΕΘΝΙΚΟΣ ΔΡΥΜΟΣ ΜΕΝΤΙΣΙΝ ΜΠΟΟΥ
Μαζεύονται στο Γουαϊόμινγκ. Όσοι μείνουν, θα ακολουθούν τους κανόνες.
Όταν συγκεντρώνονται, η Τι κι ο Ντο θέτουν τους κανόνες.
Θα πρέπει να ξυρίσουν το κεφάλι και να μένουν μόνιμα στον καταυλισμό.
Ορίζουν μια αυστηρή καθημερινότητα με νηστεία, προσευχή, αστρολογία
και διαλογισμό που θα μεταμορφώσει το ελαττωματικό ανθρώπινο μυαλό τους
σε ανώτερο εξωγήινο.
Διώχνουν τις ανθρώπινες σκέψεις χτυπώντας διαπασών στο κεφάλι
και επικεντρωνόμενοι στον τόνο επί ώρες.
Για να εντοπίζουν τους τεμπέληδες,
δημιουργούν σύστημα φίλων, τους "Συντρόφους Ελέγχου",
ώστε να ελέγχουν τη συμπεριφορά και τα συναισθήματά τους.
Αυτό συνεχίζεται όλο το καλοκαίρι.
Ξεφορτωνόμασταν το ανθρώπινο μυαλό, το μυαλό του θηλαστικού,
επειδή δεν υπάρχει μυαλό θηλαστικού στο Επόμενο Επίπεδο.
Κάποιοι φεύγουν,
αλλά όσοι μένουν πλησιάζουν κι άλλο το αιώνιο πεπρωμένο τους.
Όταν είσαι σε ένα κλειστό σύστημα, όπως μια αίρεση, δεν βλέπεις την αλήθεια.
Όλα γίνονται με συγκεκριμένο τρόπο,
και όλοι γύρω σου το ενισχύουν αυτό συνεχώς.
Ακόμα και στους πιο αφοσιωμένους,
μία ατέλεια είναι δύσκολο να καταπνιγεί.
Οι ερωτικές σχέσεις και οι ερωτικές σκέψεις απαγορεύονταν πλήρως.
Η σεξουαλικότητα σε κάνει να νιώθεις άνθρωπος, κι αυτό δεν το ήθελαν.
Επίσης, δεν έχει νόημα.
Δεν υπάρχει σεξουαλικότητα στο Επόμενο Επίπεδο.
Στα διαστημόπλοια δεν αναπαράγονται,
δεν κάνουν σεξ.
Χρειαζόμαστε την ενέργειά μας
στραμμένη προς το δύσκολο έργο να φτάσουμε στο Επόμενο Επίπεδο.
Φυσικά, η επιβολή της αγαμίας δεν είναι και τόσο εύκολη.
Αλλά όπου υπάρχει θέληση, υπάρχει τρόπος.
Η λύση που βρήκαν ήταν ο ευνουχισμός.
Αρκετοί άντρες στην αίρεση
αποφάσισαν ότι ήταν πιο εύκολο να ευνουχιστούν
παρά να αντιμετωπίζουν τις ορμονικές απαιτήσεις
του ανθρώπινου σώματος.
Το πρόβλημα λύθηκε.
Αυτό το προληπτικό κόψιμο
βοήθησε τους ακολούθους του Ντο να πλησιάσουν την τελειότητα
ενώ έθεταν και εντυπωσιακό νέο πρότυπο αφοσίωσης.
Όλοι θέλουν να είναι στον στενό κύκλο του αρχηγού.
Αυτό μπορεί να οδηγήσει σε συναγωνισμό
για να αποδείξεις πως είσαι ο πιο πιστός. Και θα κάνεις ό,τι χρειαστεί.
Ακόμα και οι πιο αφοσιωμένοι ακόλουθοι μπορεί περιστασιακά να ξεστρατίσουν.
Χρειάζεσαι σχέδιο για να μένουν πιστοί.
ΤΑΚΤΙΚΗ ΦΙΜΩΣΕ ΤΗΝ ΑΜΦΙΒΟΛΙΑ
Οι πεποιθήσεις των αιρέσεων είναι συχνά χάρτινοι πύργοι.
Αν δυσφημίσεις ένα τμήμα τους,
μπορεί να καταρρεύσουν.
Οπότε, είναι πολύ σημαντικό να φιμώσεις κάθε κριτική σκέψη.
Να ένας τρόπος.
ΚΛΙΣΕ ΕΞΟΛΟΘΡΕΥΣΗΣ ΣΚΕΨΗΣ
Το κλισέ εξολόθρευσης σκέψης είναι βασική τεχνική των αρχηγών αίρεσης.
Περιγράφει μια μπανάλ έκφραση
με σκοπό να εμποδίσει την ανεξάρτητη σκέψη ή την αμφιβολία.
Δεν γνωρίζεις τον όρο;
Θα αναγνωρίσεις κάποια παραδείγματα.
"Τα ΜΜΕ φταίνε, μην τα εμπιστεύεσαι".
"Προσκολλάσαι".
"Μη σε κυβερνά ο φόβος".
"Αν το αμφισβητείς, πρέπει να δουλέψεις περισσότερο".
"Ίσως δεν θες πραγματικά τη διαφώτιση".
Χρειάζεσαι πολλά απ' αυτά τα πιασάρικα, λεκτικά σήματα στοπ
για να ενθαρρύνεις την αίσθηση συμμόρφωσης, να δημιουργήσεις φερέφωνα.
Όταν τα ρητορικά κόλπα δεν αρκούν για να σταματήσουν τις ερωτήσεις,
ίσως πρέπει να ξαναγράψεις όλο το λεξικό.
Η Τι κι ο Ντο δημιούργησαν τη δική τους γλώσσα για την ομάδα
που ενίσχυε την εξωγήινη ιδεολογία τους.
Έλεγαν τα σπίτια "σκάφη".
Έλεγαν ότι η τροφή ήταν… Ήθελαν να τη λέμε καύσιμο.
Έλεγαν την κουζίνα Εργαστήριο Διατροφής. Το πλυντήριο Εργαστήριο Ινών.
Δεν έφευγες από το σπίτι σου για να πας σε δουλειά να βγάλεις λεφτά.
Έκανες ένα έργο εκτός του σκάφους για να κερδίσεις κλαδιά.
Τα ανθρώπινα σώματα ονομάζονταν "οχήματα",
τα γεννητικά όργανα "υδραυλικά",
τα εσώρουχα "καλύμματα καθισμάτων".
Η δική τους γλώσσα δημιούργησε υποκουλτούρα.
Για τα μέλη της Πύλης του Ουρανού,
οι λέξεις τους, ο τρόπος που έβλεπαν τον εαυτό τους,
είχαν νόημα μόνο σε σχέση με την ομάδα.
Όποιον συναντάτε που δονείται ακόμα στον κόσμο των ανθρώπων
θα πει "Φίλε, είσαι τρελός".
1985 12 ΧΡΟΝΙΑ ΠΡΙΝ ΤΙΣ ΑΥΤΟΚΤΟΝΙΕΣ
Παρά τα όσα κάνεις για να αλλάξεις την πραγματικότητα, όμως,
πάντα μπορούν να παρεισφρήσουν νέοι λόγοι για αμφιβολίες.
Αφού η ομάδα ήταν μαζί για περίπου δέκα χρόνια,
η Μπόνι Λου Νετλς εμφάνισε καρκίνο.
Έκανε μετάσταση σε άλλα όργανα,
και μετά από λίγους μήνες πέθανε.
Ο θάνατος της Μπόνι επηρέασε πολύ την ομάδα.
Καταρχάς, πέθανε, ενώ υποτίθεται ότι δεν ήταν άνθρωπος.
Γιατί πέθανε;
Ωστόσο, έπαθε μια πολύ ανθρώπινη ασθένεια, καρκίνο.
Ο Ντο απομονώθηκε για λίγο καιρό.
Τα μέλη είπαν "Θα διαλυθούμε; Τι θα γίνει;"
Τι κάνεις όταν ο δρόμος για την αιωνιότητα έχει λακκούβες;
Μας χτύπησαν.
ΤΑΚΤΙΚΗ ΑΛΛΑΞΕ ΤΟ ΣΕΝΑΡΙΟ
Αν έβγαινε πραγματική κάθε προφητεία αρχηγού αίρεσης,
ο κόσμος θα ήταν πολύ διαφορετικός.
Οι σπουδαίοι δεν αφήνουν μια μικρή αναποδιά να τους καταβάλει.
Όταν μια προφητεία δεν βγει αληθινή, αλλάζεις τους στόχους.
Έγινε αυτό ακριβώς που ήταν να συμβεί,
και το σύστημα πεποιθήσεων αλλάζει για να χωρά τα νέα δεδομένα.
Γι' αυτό ο θάνατος της Τι, του ιδρυτικού μέλους, προκάλεσε πρόβλημα.
Η Τι κι ο Ντο ισχυρίζονταν
ότι έφτανες στο Επόμενο Επίπεδο με το ανθρώπινο σώμα σου,
και όταν ερχόταν η ώρα,
θα οδηγούσαν την ομάδα σε ένα μέρος
όπου θα εμφανιζόταν ένα ΑΤΙΑ και θα τους τραβούσε με την ακτίνα του.
Εκεί, θα έβρισκαν τους εξωγήινους του Επόμενου Επιπέδου
σε ένα αιώνιο ταξίδι σε όλο το σύμπαν.
Βέβαια, τα πράγματα δεν έγιναν έτσι για την Τι.
Κανείς δεν εμφανίζεται για να κάνει καλά το σώμα της.
Περιμένουν να γίνει κάτι, δεν γίνεται.
Το ωραίο όταν είσαι αρχηγός αίρεσης είναι πως έχεις ευελιξία.
Ο Ντο είπε ότι ήταν μέρος του σχεδίου.
Ότι η ηγέτιδά μας θα έδινε το σώμα της.
Η Τι είχε κληθεί στο Επόμενο Επίπεδο,
για να πάει εκεί να τους υπηρετήσει και να καθοδηγήσει την ομάδα.
Εκείνος θα συντονιζόταν και θα μιλούσε στην Τι κάθε μέρα.
Αυτό θα πει δημιουργική λογική.
Πριν όμως ο Ντο αλλάξει την τακτική,
έπρεπε να βεβαιωθεί ότι ήταν όλοι έτοιμοι.
Αρκετούς μήνες μετά τον θάνατο της Μπόνι,
ο Ντο δοκιμάζει τους ακολούθους του.
Ο Ντο ήρθε και μας είπε ότι έχει αλλάξει κάτι σ' εκείνον.
Ήθελε να μάθει αν το είχε παρατηρήσει κανείς μας.
Κι εγώ τότε σκέφτηκα
ότι φορούσε δαχτυλίδι. Είπε "Το δαχτυλίδι με δεσμεύει με την Τι".
Είναι ένας μη παραδοσιακός γάμος, αν σκεφτείς ότι η Τι έχει πεθάνει,
αλλά ο Ντο τώρα ξεκινάει.
Πήρε σε όλους δαχτυλίδια,
και καθόταν στην καρέκλα κυβερνήτη που είχαμε.
Έλεγε σε έναν έναν
"Έλα κοντά μου".
Έβαλε τα χέρια του στο κεφάλι μου,
και στις δύο πλευρές του προσώπου.
Με φίλησε στο μέτωπο.
Έβλεπα ότι ήταν πολύ σοβαρός, κι αυτό με εντυπωσίασε.
Ένιωσα αγάπη.
Είναι η μεγάλη μέρα του Ντο.
Ο ομαδικός γάμος επιβεβαιώνει τη δέσμευση
στο μέλλον της Πύλης του Ουρανού.
Κυρίως όμως στον ίδιο τον Ντο.
Η ηγεσία του Ντο ενισχύεται.
Ενισχύεται επειδή
δίνεται περισσότερη δύναμη και πίστη σ' εκείνον.
Αλλά σε τι χρησιμεύει η γήινη δύναμη σε τέτοιες εποχές;
Το κρακ, η πιο εθιστική μορφή κοκαΐνης, σαρώνει τη Νέα Υόρκη.
Στον ραδιενεργό εφιάλτη, η ραδιενέργεια ίσως σκορπιστεί στον αέρα.
ΤΣΕΡΝΟΜΠΙΛ
Ο ιός του AIDS μεταφέρεται μέσω του αίματος.
Ο Ντο κοίταξε τον κόσμο και είπε "Πάει κατά διαόλου".
Μπορώ να βρίσω;
-Ναι. -Ήθελα να βεβαιωθώ.
"Ο κόσμος έγινε σκατά. Δεν μπορούμε να κάνουμε τίποτα".
Ξέραμε ότι υπήρχε ένα όριο
στο για πόσο καιρό ο πλανήτης Γη
θα συνέχιζε έτσι όπως ήταν.
Ότι η ανακύκλωση πλησίαζε.
Δεν ήξεραν σίγουρα αν σήμαινε
ότι θα σκοτώνονταν όλοι ή αν θα καταστρεφόταν ο πλανήτης.
Το σημαντικό ήταν να φύγεις από τον πλανήτη.
Αυτό ήταν το σχέδιο της ομάδας εξαρχής.
Το να φύγουν γρήγορα όμως απαιτεί μια τελευταία αλλαγή.
Και είναι μεγάλη.
Ενώ ο Ντο κι η ομάδα συζητούν
την επιτάχυνση της μετάβασης στο Επόμενο Επίπεδο,
εμφανίζεται μια νέα θεολογία.
Πιστεύουν ότι η ψυχή μπορεί να αφήσει πίσω το σώμα.
Το σώμα, που αποκαλούν όχημα,
είναι απλώς ένας μεταφορέας.
Το σημαντικό είναι το πνεύμα,
η ουσία, το εγώ.
Παίρνουν σοβαρά πλέον την ιδέα,
και τη συζητούν δημόσια, ότι πρέπει να αφήσουν τα οχήματά τους,
όπως τα έλεγαν. Να αυτοκτονήσουν.
Ένας νέος κόσμος είναι σχεδόν στα χέρια μας.
Ήθελαν πολύ να πάνε.
Επιτέλους θα πετύχαιναν τον σκοπό
στον οποίο επικεντρώνονταν τόσα χρόνια.
Το Επόμενο Επίπεδο.
Χάρη στον έξυπνο ελιγμό σου,
η αιωνιότητα σε καλεί, με τους ακολούθους σταθερά πιστούς.
Μόνο ένα ερώτημα παραμένει.
Πώς ξέρεις πότε να φύγεις;
ΤΑΚΤΙΚΗ ΑΝΑΓΝΩΡΙΣΕ ΕΝΑ ΣΗΜΑΔΙ
Όλοι εκ φύσεως θέλουμε να συμμετέχουμε σε κάτι μεγαλύτερο από μας,
ειδικά όσοι μπαίνουν σε αιρέσεις. Και τι είναι μεγαλύτερο από μας;
Ένα σημάδι από τον Θεό.
Οπότε, για τον προγραμματισμό του τελικού σκοπού,
έχε ανοιχτά τα μάτια σου
όπως άλλοι προφήτες καταστροφής.
Ο Ολλανδός αρχηγός αίρεσης Χάινριχ φον Γκιν
έπεισε τα μέλη της ομάδας Εφραίμ ότι οι επιθέσεις της 11ης Σεπτεμβρίου
ήταν σημάδι του επερχόμενου τέλους του κόσμου.
Έπρεπε να ετοιμαστούν για την ανάληψη στον Παράδεισο
ως το τέλος του χρόνου.
Ο Σόκο Ασαχάρα είπε στους ακολούθους του στην Αούμ Σινρικίο ότι ο σεισμός το 1995
προκλήθηκε από αμερικανικό μηχάνημα σχεδιασμένο να ξεκινήσει τον Αρμαγεδδώνα.
Ο Μόντε Κιμ Μίλερ, αρχηγός των Ανήσυχων Χριστιανών,
ισχυριζόταν ότι η κατάρρευση της ΕΣΣΔ το 1991
σηματοδοτούσε το τέλος.
Έστειλε τους ακολούθους στην Ιερουσαλήμ
για να ξεκινήσουν τη Μάχη του Αρμαγεδδώνα.
Απέτυχαν.
Με τη ματιά στραμμένη στην αιωνιότητα,
ο Ντο και η Πύλη του Ουρανού περίμεναν το ουράνιο σημάδι.
Στα τέλη της δεκαετίας του '90 έψαχναν σημάδια για το τέλος του κόσμου.
Τα βρήκαν στον κομήτη Χέιλ-Μποπ.
Ο πιο φωτεινός κομήτης…
ΠΙΘΑΝΩΣ ΕΞΩΓΗΙΝΟ ΣΗΜΑ
…στο ηλιακό σύστημα από το 1577.
Ήταν εκπληκτικός κομήτης.
Είχε μεγάλη ουρά, ήταν πολύ φωτεινός.
Αλλά επίσης, κυρίως,
μέλη της Πύλης του Ουρανού πίστευαν ότι τον ακολουθούσε ένα ΑΤΙΑ.
Ο ισχυρισμός για ΑΤΙΑ προήλθε από μια απόλυτα αξιόπιστη πηγή,
από ανώνυμη υπόδειξη σε ραδιοφωνική εκπομπή.
-Τσακ, καλώς ήρθες. -Ευχαριστώ, Αρτ. Χαίρομαι που είμαι εδώ.
Ισχυρισμός από ερασιτέχνη αστρονόμο
ότι είχε φωτογραφία.
Η κυβέρνηση είχε λογοκρίνει τις επίσημες φωτογραφίες
για να κρύψει την ύπαρξη αυτού του ΑΤΙΑ.
Ίσως είδαν κάτι που πίστεψαν ότι θα προκαλούσε ανησυχία.
Και τώρα εσύ το έχεις καταγράψει;
Ο ισχυρισμός για ΑΤΙΑ τελικά καταρρίφθηκε, αλλά ταίριαζε με την προφητεία του Ντο.
Είπαν ότι τον Μάρτιο του 1997 θα είναι πιο κοντά στη Γη.
Συμπίπτει με το Πάσχα,
συμπίπτει με την ιστορία, μ' αυτό που θεωρούν την πρώτη προσπάθεια
να φανεί η αλήθεια του Επόμενου Επιπέδου.
Πίστευαν ότι ο κομήτης ήταν σημάδι ότι ήταν ώρα να φύγουν.
Μια στενή προθεσμία σε κάνει να συγκεντρώνεσαι απόλυτα.
Αυτό ήταν που έπεισε πολλούς ανθρώπους,
που τους κράτησε μέσα.
Πάντα ένα κομμάτι σου θα λέει
"Κι αν έχουν δίκιο;" Φοβούνται ότι θα χάσουν κάτι.
FOMO ΦΟΒΟΣ ΟΤΙ ΧΑΝΕΙΣ ΚΑΤΙ
Η ώρα της αποφοίτησης,
η εποχή της συγκομιδής, είναι τώρα.
Καθώς η ώρα να αφήσουν τα οχήματά τους πλησιάζει,
σχεδιάζουν πολύ προσεκτικά την αποχώρησή τους.
Φτιάχνουν ιστοσελίδα,
βγάζουν βιβλίο,
γυρίζουν μια σειρά από βίντεο με τις τελευταίες τους σκέψεις.
Κυκλοφορούν και δελτίο τύπου με τίτλο
"Η Ομάδα της Πύλης του Ουρανού Επιστρέφει στο Επίπεδο Πάνω από το Ανθρώπινο".
Πήραν ένα βιβλίο γραμμένο για άτομα με ανίατη ασθένεια,
πώς να αυτοκτονήσουν.
Ακολουθούν τις λεπτομέρειές του.
Εισάγουν λαθραία βαρβιτουρικά από το Μεξικό
για μια γαλήνια έξοδο.
Μετά φέρνουν τα ρούχα που θα φορούν όταν φύγουν.
Βγάζουν τα σκουπίδια,
πληρώνουν πρόστιμα στη βιβλιοθήκη, ταχυδρομούν τα βίντεο
όπου εξηγούν την απόφασή τους σε μεγάλα πρακτορεία τύπου.
Η τελευταία τους πράξη;
Υπογράφουν στο ημερολόγιο
που χρησιμοποιούν από τη δεκαετία του '80.
ΕΚΤΙΜΩΜΕΝΗ ΕΠΙΣΤΡΟΦΗ
Στη στήλη "Εκτιμώμενος Χρόνος Επιστροφής",
ένα μέλος έγραψε ένα απλό μήνυμα.
ΘΑ ΤΑ ΠΟΥΜΕ ΣΥΝΤΟΜΑ, ΜΩΡΟ ΜΟΥ
Το σχεδίαζαν επί μήνες
και το εκτέλεσαν σε διάστημα τριών ημερών,
από τις 22 Μαρτίου ως τις 24 Μαρτίου 1997.
Αυτό που έχουμε εδώ είναι ουσιαστικά 39 αυτοκτονίες.
Δύο νοσοκόμες, μέλη της ομάδας,
χορήγησαν ένα φάρμακο με μια γλυκιά ουσία
και κάποιο μείγμα με βότκα.
Οι νοσοκόμες ολοκλήρωσαν τη διαδικασία βάζοντας πλαστική σακούλα στο κεφάλι.
Σύμφωνα με τις διδαχές του Ντο,
τριάντα εννέα ψυχές ξέφυγαν από τον πόνο της γήινης ύπαρξης και απελευθερώθηκαν.
Πιστεύω ότι είναι σε διαστημόπλοια
στο περιβάλλον του Επόμενου Επιπέδου στο διάστημα.
Ίσως έχουν διαστημόπλοιο που είναι πάνω απ' αυτό το κτίριο…
και δεν το ξέρουμε καν.
Οι ιατροδικαστές…
Όσο για τα ΜΜΕ; Χειρίστηκαν το θέμα με παραδοσιακή ψυχραιμία.
Οι βοηθοί σερίφη του Σαν Ντιέγκο βρέθηκαν σε ένα σπίτι θανάτου.
Δεν αντιδράσαμε όπως ήλπιζαν ως κοινωνία, ως πολιτισμός.
Ήλπιζαν να πάμε μαζί τους.
Αλλά γελοιοποιήθηκαν.
Μάρσαλ Απλγουάιτ…
σου βγάζω το καπέλο. Είχες δίκιο σε όλα.
Για τον κομήτη, για το διαστημόπλοιο, για όλα. Συγχαρητήρια, μπράβο σου.
Τεντ, σ' ευχαριστώ πολύ.
Ο κόσμος μπορεί να είναι πολύ σκληρός, να μην κατανοεί πώς το βάθος της πίστης
σε κάνει να φτάνεις εκεί.
Οπότε, ναι, ήταν δύσκολη εποχή.
Όταν άφησα κάτω το ποτήρι με τη φαινοβαρβιτάλη
σκέφτηκα λίγο "Μάρσαλ, κακό αυτό".
Τελικά, ο Μάρσαλ Απλγουάιτ και οι ακόλουθοί του
είχαν μοίρα χειρότερη από τον θάνατο.
Θεωρήθηκαν επικίνδυνοι, παράξενοι, αλλά κυρίως γελοίοι.
Αυτό δεν πρέπει να το δεχτεί κανένας αρχηγός αίρεσης,
γι' αυτό, καθώς συνεχίζεις το ταξίδι,
πρέπει να φροντίσεις την εικόνα σου.
Κάνε το σωστά, και μπορεί να γίνεις πολύ αγαπητός.
Επόμενη στάση, Ιαπωνία. Θα γνωρίσουμε τον Σόκο Ασαχάρα,
τον εκπληκτικό αιωρούμενο δημιουργό της γιαπωνέζικης αίρεσης Αούμ Σινρικίο,
που διαχειριζόταν προσεκτικά αντιλήψεις για τον ίδιο και τους ακολούθους του
ενώ σχεδίαζε μυστικά μια δική του αποκάλυψη.
Υποτιτλισμός: Μαριλένα Τζοβάνη